ai4bharat/Pralekha huggingface dataset:
মন্ত্রিসভারঅর্থনৈতিকবিষয়সংক্রান্তকমিটি
২১০ মেগাওয়াটসম্পন্ন লুহরি জলবিদ্যুৎ প্রকল্পের প্রথম পর্যায়ে ১৮১০ কোটি টাকার বিনিয়োগের অনুমোদন কেন্দ্রীয় মন্ত্রিসভার
নয়াদিল্লি, ০৪ নভেম্বর, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার অর্থনৈতিক বিষয়ক কমিটির বৈঠকে শতদ্রু নদীর ওপর ২১০ মেগাওয়াট ক্ষমতাসম্পন্ন লুহরি জলবিদ্যুৎ প্রকল্পের প্রথম পর্যায়ে ১৮১০ কোটি ৫৬ লক্ষ টাকা বিনিয়োগের অনুমোদন দিয়েছে। এই প্রকল্পটি প্রতি বছর ৭৫ কোটি ৮২ লক্ষ ইউনিট বিদ্যুৎ উৎপাদন করবে।
এটি হিমাচল প্রদেশের সিমলা ও কুলু জেলার মধ্যে অবস্থিত।
সতলুজ জলবিদ্যুৎ নিগম লিমিটেড  বিল্ড – ওউন – অপারেট – মেইনটেইন  পদ্ধতিতে এই প্রকল্পটিকে রূপায়িত করবে। এই প্রকল্পে কেন্দ্র ও রাজ্য সরকার সক্রিয়ভাবে সাহায্য করবে। ২০১৯ সালের ৭ই নভেম্বর প্রধানমন্ত্রী শ্রী নরেন্দ্র মোদী আন্তর্জাতিক বিনিয়োগকারীদের সম্মেলন ‘রাইজিং হিমাচল’ – এর উদ্বোধন করেছিলেন। এই সম্মেলনে হিমাচল প্রদেশ সরকারের সঙ্গে এই প্রকল্পের সমঝোতাপত্র স্বাক্ষরিত হয়। কেন্দ্র পরিকাঠামো উন্নয়নে ৬৬ কোটি ১৯ লক্ষ টাকা এই প্রকল্পে অনুমোদন দিয়েছে। এর ফলে, কম বিদ্যুতের মাশুল ধার্য করতে সুবিধা হবে।
লুহরি জলবিদ্যুৎ প্রকল্পের প্রথম পর্যায়ের কাজ শুরু হবে ৬২ মাস পর। এই প্রকল্পের থেকে উৎপাদিত বিদ্যুৎ গ্রিডের স্থিতাবস্থা বজায় রাখতে সাহায্য করবে। গ্রিডে মূল্যবান পুনর্নবীকরণযোগ্য শক্তি সরবরাহ করবে। এর ফলে, পরিবেশে বছরে ৬ লক্ষ ১০ হাজার টন কার্বন ডাই অক্সাইড কম যুক্ত হবে এবং বাতাসের গুণমান বৃদ্ধি পাবে।
এই প্রকল্পের নির্মাণ কাজে প্রত্যক্ষ ও পরোক্ষভাবে ২ হাজার জনের কর্মসংস্থান হবে। এর ফলে হিমাচল প্রদেশে আর্থ-সামাজিক উন্নয়ন ঘটবে। এছাড়াও, এই রাজ্য সংশ্লিষ্ট প্রকল্প থেকে ৪০ বছর বিনামূল্যে ১ হাজার ১৪০ কোটি টাকার বিদ্যুৎ পাবে। এই প্রকল্পের ফলে প্রভাবিত পরিবারগুলিকে ১০ বছর ধরে বিনামূল্যে ১০০ ইউনিট বিদ্যুৎ সরবরাহ করা হবে।
এসজেভিএন পুনর্নবীকরণযোগ্য শক্তি, বিদ্যুৎ বন্টন এবং তাপবিদ্যুৎ উৎপাদন করে থাকে। ২০২৩ সালের মধ্যে ৫ হাজার মেগাওয়াট, ২০৩০ সালের মধ্যে ১২ হাজার মেগাওয়াট ও ২০৪০ সালের মধ্যে ২৫ হাজার মেগাওয়াট বিদ্যুৎ উৎপাদনের ক্ষমতা গড়ে তোলার জন্য এই সংস্থা পরিকল্পনা করেছে।
CG/CB/SB
(
প্রধানমন্ত্রীরদপ্তর
বিমান বাহিনী সদস্যদের স্ত্রীদের কল্যাণ মূলক কাজের সংগঠনের উলের তৈরি টুপি বানানোর অভিযানের প্রশংসা করেছেন প্রধানমন্ত্রী
নয়াদিল্লি, ১৫ অক্টোবর, ২০২২
প্রধানমন্ত্রী শ্রী নরেন্দ্র মোদী বিমান বাহিনীর সদস্য পত্নীদের কল্যাণ সংগঠনের পক্ষ থেকে পশমের টুপি বানানোর অভিযানের প্রশংসা করেছেন। এই সংগঠনের সদস্যরা সঙ্গিনী হিসেবে পরিচিত। এঁরা দেশের বিভিন্ন প্রান্ত থেকে তৈরি টুপি সমাজের পিছিয়ে পড়া শ্রেণীর মানুষদের মধ্যে বন্টনের সিদ্ধান্ত নিয়েছেন। সঙ্গিনীরা মোট ৪১৫৪১টি টুপি তৈরি করেছেন।
ভারতীয় বিমান বাহিনীর এক ট্যুইট বার্তার জবাবে প্রধানমন্ত্রী বলেছেন;
“প্রশংসনীয় উদ্যোগ।”
PG/CB/ NS
(
সংস্কৃতিমন্ত্রক
ভারতীয় পুরাতত্ত্ব বিভাগের অন্তর্গত উপাসনা স্থলের জায়গার মতো ৮২০টি কেন্দ্রীয় সুরক্ষিত স্মৃতিসৌধগুলি আগামীকাল থেকে খুলে যাবে : শ্রী প্রহ্লাদ সিং প্যাটেল
নয়াদিল্লি, ৭ জুন, ২০২০
কেন্দ্রীয় সংস্কৃতি ও পর্যটন মন্ত্রকের স্বাধীন দায়িত্বপ্রাপ্ত মন্ত্রী শ্রী প্রহ্লাদ সিং প্যাটেল জানিয়েছেন, সংস্কৃতি মন্ত্রক ভারতের পুরাতত্ত্ব বিভাগের অন্তর্গত উপাসনা স্থলের জায়গার মতো ৮২০টি কেন্দ্রীয় সুরক্ষিত স্মৃতিসৌধগুলি ৮ই জুন থেকে খোলার অনুমতি দিয়েছে । শ্রী প্যাটেল আরও জানিয়েছেন, কেন্দ্রীয় স্বরাষ্ট্র এবং স্বাস্থ্য মন্ত্রকের জারি করা নির্দেশিকাগুলি মেনে এই স্মৃতিসৌধগুলি খোলা হবে।
সংস্কৃতি মন্ত্রকের নির্দেশে বলা হয়েছে যে স্বাস্থ্য ও পরিবারকল্যাণ মন্ত্রকের জারি করা স্ট্যান্ডার্ড অপারেটিং প্রসিডিওর  অনুযায়ী, নির্ধারিত রোগ প্রতিরোধমূলক ব্যবস্থা গ্রহণ করেছে ভারতীয় পুরাতত্ত্ব বিভাগ। গত ৪ জুন স্বাস্থ্য মন্ত্রকের পক্ষ থেকে কোভিড-১৯ সংক্রমণ প্রসার রোধে ধর্মীয় স্থান বা উপাসনা স্থলগুলিতে যে প্রতিরোধমূলক ব্যবস্থা গ্রহণ করতে বলা হয়েছিল তা মেনে কেন্দ্রীয় সংরক্ষিত স্মৃতিসৌধগুলি পুনরায় খোলা হচ্ছে।স্বরাষ্ট্র মন্ত্রক ও স্বাস্থ্য ও পরিবারকল্যাণ মন্ত্রকের জারি করা অন্যান্য সমস্ত নির্দেশিকা অনুসরণ করে চলবে ভারতীয় পুরাতত্ত্ব বিভাগ।
সংস্কৃতি মন্ত্রক ৮ই জুন থেকে যে ৮২০টি কেন্দ্রীয় সংরক্ষিত স্মৃতিসৌধগুলি খোলার অনুমতি দিয়েছে তার তালিকা ভারতীয় পুরাতত্ত্ব বিভাগকে সংশ্লিষ্ট রাজ্য ও জেলাগুলির সঙ্গে ভাগ করে নেওয়ার জন্য বলা হয়েছে। একইসঙ্গে, কোভিড-১৯ প্রসার রোধ ও প্রতিরোধ সম্পর্কিত যে নির্দেশিকা রয়েছে, তাও সংশ্লিষ্ট জেলা ও রাজ্যগুলিকে কার্যকর করতে বলা হয়েছে ।
যে স্মৃতিসৌধগুলি খুলছে তার তালিকাটি -
http://pibcms.nic.in/WriteReadData/userfiles/List%20of%20Living%20Monuments%20to%20Circles-1.pdf এই লিঙ্কে পাওয়া যাবে।
(CG/SS/DM
প্রতিরক্ষামন্ত্রক
ঘূর্ণিঝড় ফণীর কারণে ভারতীয় উপকূল রক্ষী বাহিনীর উদ্যোগ
নতুন দিল্লি, ০১ মে, ২০১৯
২৯শে এপ্রিল বঙ্গোপসাগরে ঘূর্ণিঝড় কেন্দ্রিভূত হওয়ার সংকেত পাওয়া মাত্রই ভারতীয় উপকূল রক্ষী বাহিনী বিভিন্ন উদ্যোগ নিতে শুরু করে। সমুদ্র এবং সমুদ্র সংলগ্ন এলাকার জীবনের নিরাপত্তার জন্য তাঁরা ঘূর্ণীঝড় অক্ষি থেকে যে সমস্ত অভিজ্ঞতা লাভ করা গেছিল, এখন তা কাজে লাগানো হচ্ছে। প্রবল ঘূর্ণীঝড় ফণী বর্তমানে বঙ্গোপসাগরের ওপরে কেন্দ্রীভূত রয়েছে। এই ঝড় আরও শক্তিশালী হয়ে ৩রা মে ওডিশা উপকূলে গোপালপুর ও চাঁদবালির মধ্যবর্তী স্থানে পুরীর দক্ষিণ দিক দিয়ে প্রবল বেগে বয়ে যাওয়ার সম্ভাবনা আছে।
উপকূল রক্ষী বাহিনী বর্তমানে চূড়ান্ত সতর্ক অবস্থায় রয়েছে। তারা বিভিন্ন রাজ্য প্রশাসন, মন্ত্রক এবং আবহাওয়া দপ্তরের সঙ্গে সমন্বয় বজায় রেখে চলেছে। তামিলনাডু, অন্ধ্রপ্রদেশ, ওডিশা ও পশ্চিমবঙ্গে উপকূল রক্ষী বাহিনী বেতারের মাধ্যমে বিভিন্ন আঞ্চলিক ভাষায় নিরাপত্তা সংক্রান্ত নানা পরামর্শ দিচ্ছে। ভারতীয় উপকূল রক্ষী বাহিনী জাহাজ এবং বিমানগুলি, যে সমস্ত মৎস্যজীবী মাঝ সমুদ্রে রয়েছেন, তাঁদের নিরাপদে বন্দরে ফিরে আসার জন্য বিভিন্ন পদক্ষেপ নিয়েছে। চেন্নাই এবং মুম্বাইয়ে সামুদ্রিক উদ্ধার কেন্দ্রগুলি যে সমস্ত বাণিজ্যিক জাহাজ বঙ্গোপসাগর দিয়ে যাচ্ছে, সেগুলিকে মৎস্যজীবীদের দেখলেই ঘূর্ণীঝড়ের বিষয়ে সতর্ক করার জন্য জানিয়েছে।
২৪শে এপ্রিল চেন্নাইয়ে এবং ৩০শে এপ্রিল কলকাতায় মুখ্য সচিবদের বৈঠকে উপকূল রক্ষী বাহিনীর সদস্যরা যোগ দিয়েছিলেন। ত্রাণসামগ্রী নিয়ে তামিলনাডু, অন্ধ্রপ্রদেশ এবং পুদুচেরী উপকূলে ৯টি জাহাজ, ওডিশা ও পশ্চিমবঙ্গে ৫টি জাহাজ প্রস্তুত রয়েছে। এছাড়া, চেন্নাই, ভুবনেশ্বর ও কলকাতা থেকে প্রতিদিন ৪টি ডর্নিয়ার বিমান মাছ ধরার নৌকাগুলিকে সতর্ক করার জন্য সমুদ্রে ঘুরে বেড়াচ্ছে।
উপকূল রক্ষী বাহিনী বিভিন্ন রাজ্যের মৎস্য দপ্তরগুলির সঙ্গেও সমন্বয় বজায় রেখে চলেছে। মাঝ সমুদ্রে কোনও নৌকা না থাকার বিষয়টি তারা নিশ্চিত করেছে। তুতিকোরিন পাম্বান, ভিল্লুপুরম, চেন্নাই, কৃষ্ণাপত্তনম, নিজামপত্তনম, বিশাখাপত্তনম, কাঁকিনাড়া, পারাদ্বীপ, হলদিয়া, গোপালপুর এবং ফ্রেজারগঞ্জে উপকূলবর্তী এলাকার বাসিন্দাদের সঙ্গে নিরাপত্তাজনিত বিভিন্ন বিষয় নিয়ে আলাপ-আলোচনা করা হচ্ছে। বিশাখাপত্তনম, চেন্নাই, পারাদ্বীপ ও হলদিয়ায় ৪টি এবং গোপালপুর এবং ফ্রেজারগঞ্জে ২টি বিপর্যয় মোকাবিলা বাহিনীর দলকে প্রস্তুত রাখা হয়েছে।
CG/CB/SB
(Visitor Counter : 34
যুবওক্রীড়াবিষয়কমন্ত্রক
দেশের সমৃদ্ধি এবং প্রগতির জন্য যুবসম্প্রদায়কে কাজ করতে হবে : লোকসভার অধ্যক্ষ শ্রী ওম বিড়লা
নয়াদিল্লি, ১১ জানুয়ারি, ২০২১
লোকসভার অধ্যক্ষ শ্রী ওম বিড়লা জাতীয় যুব সংসদ ২০২১ – এর উদ্বোধনী অনুষ্ঠানে বক্তব্য রেখেছেন। যুব বিষয়ক ও ক্রীড়া মন্ত্রক এই সংসদের আয়োজক। লোকসভার সচিবালয়ে অনুষ্ঠিত এই আয়োজনে যুব বিষয়ক ও ক্রীড়া দপ্তরের স্বাধীন দায়িত্বপ্রাপ্ত প্রতিমন্ত্রী শ্রী কিরেণ রিজিজু, সাংসদ শ্রীমতী রূপা গাঙ্গুলী, লোকসভার মহাসচিব শ্রী উৎপল কুমার সিং, যুব বিষয়ক দপ্তরের সচিব শ্রীমতী ঊষা শর্মা, ক্রীড়া বিষয়ক দপ্তরের সচিব শ্রী রবি মিত্তল সহ রাজ্যস্তরে চূড়ান্ত পর্বে বাছাই হওয়া ৮৪ জন অংশগ্রহণকারী উপস্থিত ছিলেন। জাতীয় যুব উৎসবের অঙ্গ হিসাবে এ বছর জাতীয় যুব সংসদ উৎসব ১২-১৬ই জানুয়ারি অনুষ্ঠিত হয়েছে।
শ্রী বিড়লা জানান, গত সাত দশকে গণতন্ত্রের প্রতি মানুষের আস্থা বেড়েছে এবং গণতন্ত্র শক্তিশালী হয়েছে। দেশের সমৃদ্ধি ও প্রগতির জন্য ভারতীয় যুবসম্প্রদায়কে কাজ করতে হবে। তিনি অনুষ্ঠানে অংশগ্রহণকারী যুবক-যুবতীদের সঙ্গে মতবিনিময় করেন এবং তাঁদের উৎসাহ দেন।
এই অনুষ্ঠানে শ্রী রিজিজু বলেছেন, ভারতের গণতন্ত্রের মন্দিরে আমাদের তরুণ সম্প্রদায়ের জাতীয় যুব সংসদে অংশ নেওয়া একটি ঐতিহাসিক মুহূর্ত। তিনি এই সুযোগ করে দেওয়ার জন্য অধ্যক্ষকে ধন্যবাদ জানিয়েছেন। স্বামী বিবেকানন্দের জন্মদিন জাতীয় যুব দিবস হিসাবে পালন করা হয়। মন্ত্রী বলেছেন, এক ভারত শ্রেষ্ঠ ভারতের সঙ্গে সাযুজ্য রেখে যুবসম্প্রদায়ের চাহিদা পূরণে এ বছর এই উদ্যোগ নেওয়া হয়েছে।
লোকসভার মহাসচিব শ্রী উৎপল কুমার সিং প্রধানমন্ত্রীর যুব সংসদের ধারণার বিষয়টি উল্লেখ করে বলেছেন, আগামী দিনের সাংসদদের সংসদীয় প্রক্রিয়া সম্পর্কে এর ফলে একটি ধারণা তৈরি হবে।
আবাসনএবংশহরাঞ্চলেরদারিদ্র্যদূরীকরণমন্ত্রক
কেন্দ্রীয় আবাসন ও নগরায়ন মন্ত্রকের বিভিন্ন প্রকল্প ও কর্মসূচির ব্যয়বরাদ্দের সদ্ব্যবহার সম্পর্কিত তথ্য
নয়াদিল্লি, ১৭ মে, ২০১৮
কেন্দ্রীয় আবাসন মন্ত্রকের ছ’টি প্রকল্পে ব্যয়বরাদ্দের মাত্র ২২ শতাংশ ব্যয় করা হয়েছে বলে গত ১২ই মে একটি সংবাদপত্রে প্রকাশিত নিবন্ধের প্রতি কেন্দ্রীয় আবাসন ও নগরায়ন মন্ত্রকের দৃষ্টি আকৃষ্ট হয়েছে। নগরোন্নয়ন সম্পর্কে সংসদীয় স্থায়ী কমিটির কাছে দেওয়া এক তথ্যের ভিত্তিতে এই প্রতিবেদনটি প্রকাশ করা হয়েছে। কিন্তু, ঐ প্রতিবেদনে কেন্দ্রীয় আবাসন ও নগরায়ন মন্ত্রকের উদ্যোগে রূপায়িত প্রকল্পগুলির আর্থিক সংস্থান ও তার সদ্ব্যবহার সম্পর্কিত পরিসংখ্যানের অপব্যাখ্যা করা হয়েছে বলে মন্ত্রকের পক্ষ থেকে জানানো হয়েছে। কোন প্রকল্প বা কর্মসূচির জন্যব্যয়বরাদ্দ অনুমোদন বা ব্যয় সংস্থানের বিষয়টি একটি স্বাভাবিক সরকারি প্রক্রিয়া মাত্র। এটি কোনভাবেই কোন সরকারি প্রকল্প বা কর্মসূচির সঠিক অগ্রগতির একটি মাপকাঠি হতে পারে না। কারণ, কর্মসূচিগুলির অধিকাংশই ব্যয় বা আর্থিক মূলধনের ওপর নির্ভরশীল এবং এক একটি প্রকল্প সম্পূর্ণ করতে ১ থেকে ৩ বছর পর্যন্ত সময় লাগতে পারে।
অন্যদিকে, প্রকল্প ও কর্মসূচি রূপায়ণের উদ্দেশ্য বা লক্ষ্যমাত্রার নিরিখে বলা যায় যে আর্থিক তথা ব্যবহারিক দিক থেকে কেন্দ্রীয় আবাসন ও নগরায়ন মন্ত্রক বেশ কিছু উল্লেখযোগ্য অগ্রগতির স্বাক্ষর রেখেছে। একটি আর্থিক বছর শেষ হওয়ার ১২ মাসের মধ্যে ব্যয়বরাদ্দের সদ্ব্যবহার সম্পর্কিত একটি শংসাপত্র পেশ করার রীতি বা নিয়ম চালু রয়েছে। এর পরিপ্রেক্ষিতে ২০১৭-১৮ অর্থ বছরে মন্ত্রকের প্রকল্পগুলির জন্য মিলিত বরাদ্দের পরিমাণ যেখানে ছিল ৪৬৬৬৩ কোটি টাকা, সেখানে ব্যয়বরাদ্দের সদ্ব্যবহার সম্পর্কিত শংসাপত্র পেশ করা হয় ২০১৬-র মার্চ পর্যন্ত। প্রকৃত তথ্য হল এই যে, ঐ এক বছরের সময়কালের মধ্যে মোট ব্যয়বরাদ্দের ১০৩৬৫ কোটি টাকার সদ্ব্যবহার সম্পূর্ণ হয়েছে। সংসদীয় স্থায়ী কমিটির কাছে ব্যয়বরাদ্দের সদ্ব্যবহার সম্পর্কিত যে পরিসংখ্যান পেশ করা হয়েছিল তা ছিল ২০১৫-১৬ অর্থ বছরের। সুতরাং, এ সম্পর্কিত শংসাপত্র পেশের সময়কাল ছিল ২০১৭-১৮।
মন্ত্রকের উদ্যোগে যে সমস্ত প্রকল্প ও কর্মসূচি বর্তমানে রূপায়িত হচ্ছে তার মধ্যে রয়েছে – স্মার্ট নগরী মিশন, অম্রুত, প্রধানমন্ত্রী আবাস যোজনা , দীনদয়াল অন্ত্যোদয় যোজনা, শহরাঞ্চলে জীবিকার্জন সম্পর্কিত জাতীয় কর্মসূচি, হৃদয় এবং স্বচ্ছ ভারত মিশন।
CG/SKD/DM/…
(Visitor Counter : 70
অর্থমন্ত্রক
আয়কর দপ্তর মহারাষ্ট্রের বিভিন্ন এলাকায় তল্লাশি চালিয়ে ১৮৪ কোটি টাকার বেশি হিসাব বহির্ভূত আয়ের সন্ধান পয়েছে
নতুন দিল্লি, ১৫ই অক্টোবর, ২০২১
আয়কর দপ্তর মুম্বাইয়ের দুটি রিয়েল এস্টেট গ্রুপ এবং কয়েক জন ব্যক্তির বাড়ি ও দপ্তরে তল্লাশি অভিযান চালিয়েছে। মুম্বাই, পুণে, বারামতি, গোয়া ও জয়পুরে প্রায় ৭০টি জায়গায় ৭ই অক্টোবর থেকে তল্লাশি অভিযান শুরু হয়। তল্লাশির সময় পাওয়া বিভিন্ন তথ্যের ভিত্তিতে দেখা গেছে, ঐ দুটি বাণিজ্যিক সংস্থার ১৮৪ কোটি টাকা হিসাব বহির্ভূত আয় করেছে। এক্ষেত্রে বেনামী লেনদেনের প্রমাণ পাওয়া গেছে এবং যথাযথ নথিপত্র পাওয়া যায় নি। তল্লাশির সময় বেশ কিছু সন্দেহজনক অর্থ হস্তান্তর, ভুয়ো শেয়ারের প্রিমিয়াম দেওয়া, ঋণ দেওয়ার ক্ষেত্রে কিছু সন্দেহজনক নথি পাওয়া এবং অস্বচ্ছ লেনদেনের খোঁজ পাওয়া গেছে। মহারাষ্ট্রের একটি প্রভাবশালী পরিবার এই আর্থিক অনিয়মে যুক্ত বলে ধারণা করা হচ্ছে। এই অর্থের সাহায্যে মুম্বাইয়ে একটি গুরুত্বপূর্ণ অঞ্চলে অফিস, দিল্লির অভিজাত অঞ্চলে ফ্ল্যাট, গোয়ায় রিসর্ট, মহারাষ্ট্রের বিভিন্ন অঞ্চলে কৃষি জমি কেনার পাশাপাশি চিনি কলে বিনিয়োগ করা হয়েছে। এই সম্পত্তিগুলির মোট পরিমাণ ১৭০ কোটি টাকা। এছাড়াও হিসাব বহির্ভূত ২ কোটি ১৩ লক্ষ টাকা নগদ এবং ৪ কোটি ৩২ লক্ষ টাকার অলঙ্কার পাওয়া গেছে। এ বিষয়ে আরো তদন্ত চলছে।
CG/CB/SFS
(Visitor Counter : 116
প্রধানমন্ত্রীরদপ্তর
এশিয়ান গেমস-এ ভারতীয় খেলোয়াড়দের ১০০টি পদক লাভের ঘটনা সমগ্র জাতির পক্ষে এক গুরুত্বপূর্ণ সাফল্য বলেই আমি মনে করি : প্রধানমন্ত্রী
বিজয়ী খেলোয়াড়দের সঙ্গে আগামী ১০ অক্টোবর এক আলাপচারিতায় মিলিত হবেন প্রধানমন্ত্রী
নয়াদিল্লি, ৭ অক্টোবর, ২০২৩
ভারতীয় খেলোয়াড়রা এশিয়ান গেমস-এ ১০০টি পদক লাভের মাইলফলক স্পর্শ করায় আনন্দ প্রকাশ করেছেন প্রধানমন্ত্রী শ্রী নরেন্দ্র মোদী। এই সাফল্যে ভারত যে যথেষ্ট উৎসাহিত ও রোমাঞ্চিত, এই মন্তব্যও করেছেন তিনি।
ভারতীয় খেলোয়াড়দের সঙ্গে আগামী ১০ অক্টোবর এক বিশেষ আলাপচারিতায় মিলিত হবেন প্রধানমন্ত্রী।
সমাজমাধ্যমে পোস্ট করা এক বার্তায় শ্রী মোদী বলেছেন :
“এশিয়াম গেমস-এ ভারতের পক্ষে এ হল এক গুরুত্বপূর্ণ সাফল্য!
আমরা ১০০টি পদক জয়ের মাইলফলক স্পর্শ করতে পেরেছি। এই ঘটনায় ভারতবাসী আজ যথেষ্ট রোমাঞ্চিত।
আমাদের এই বিশিষ্ট অ্যাথলিটদের জানাই আমার আন্তরিক অভিনন্দন। তাঁদের আন্তরিক প্রচেষ্টা ভারতকে এই ঐতিহাসিক মাইলফলকে পৌঁছে দিয়েছে।
ভারতীয় খেলোয়াড়দের প্রতিটি উৎসাহব্যঞ্জক সাফল্য সত্যিই এক ইতিহাস রচনা করেছে এবং আমরা সকলেই এজন্য বিশেষভাবে গর্বিত।
এ মাসের ১০ তারিখে এশিয়ান গেমস-এর সফল প্রতিযোগীদের আহ্বান করে তাঁদের সঙ্গে আমি এক আলাপচারিতায় মিলিত হব।”
PG/SKD/DM
(
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী প্রথম বিশ্ব যুদ্ধে অংশ নেওয়া ভারতীয় সেনানীদের শ্রদ্ধা জ্ঞাপন করলেন
নয়াদিল্লি, ১১ নভেম্বর, ২০১৮
প্রথম বিশ্ব যুদ্ধে অংশ নেওয়া ভারতীয় সেনানীদের শ্রদ্ধা জানালেন প্রধানমন্ত্রী শ্রী নরেন্দ্র মোদী।
শ্রী মোদী বলেছেন, আজ আমরা বিভৎস্য প্রথম বিশ্ব যুদ্ধের সমাপ্তির শতবর্ষ পালন করছি। সম্প্রীতি ও সৌভ্রাতৃত্বের লক্ষ্যে কাজ করতে বিশ্ব শান্তির জন্য আমরা আমাদের অঙ্গীকারের কথা পুনরায় জানাচ্ছি, যাতে যুদ্ধের কারণে মৃত্যু ও ধ্বংস দুই-ই রক্ষা করা যায়।
প্রথম বিশ্ব যুদ্ধে অংশ নেওয়া ভারত তার বীর সেনানীদের স্মরণ করছে। এই যুদ্ধে ভারত প্রত্যক্ষভাবে সামিল না হলেও আমাদের সেনানীরা সারা বিশ্ব জুড়ে কেবল শান্তি রক্ষার স্বার্থে লড়াই করেছেন।
ফ্রান্সের ন্যুভ-চ্যাপেল স্মৃতিসৌধ এবং ইজরায়েলের হাইফা স্মৃতিসৌধে শ্রদ্ধা নিবেদনের সৌভাগ্য আমার হয়েছে। প্রথম বিশ্ব যুদ্ধে ভারতের ভূমিকার সঙ্গে এই দুটি স্থান জড়িয়ে রয়েছে। প্রধানমন্ত্রী বেনজামিন নেতানিয়াহু যখন ভারতে এসেছিলেন, তখন আমরা তিন মূর্তি – হাইফাচকে শ্রদ্ধা জানিয়ে এসেছিলাম।
CG/BD/SB…
(Visitor Counter : 93
সামাজিকন্যায়ওক্ষমতায়নমন্ত্রক
সামাজিক ন্যায় ও ক্ষমতায়ন মন্ত্রকের ২৪ᳵ৭ নিঃশুল্ক মানসিক স্বাস্থ্য পুনর্বাসন হেল্প লাইন౼ কিরণের  ১৩টি ভাষায় সাহায্য দান শুরু
নতুনদিল্লি, ৮ই সেপ্টেম্বর, ২০২০
কেন্দ্রীয় সামাজিক ন্যায় ও ক্ষমতায়ন মন্ত্রী শ্রী থাওয়ার চাঁদ গেহলট ভার্চ্যুয়ালি গতকাল ‘কিরণ’ নিঃশুল্ক মানসিক স্বাস্থ্য পুনর্বাসন হেল্প লাইনের উদ্বোধন করেছেন। ১৮০০-৫৯৯-০০১৯ এই নম্বরটি চালু করার উদ্দেশ্য হল দ্রুত শনাক্তকরণ, প্রাথমিক চিকিৎসা, মনস্তাত্ত্বিক সহায়তা, সঙ্কট কালীন ব্যবস্থাপনা, মানসিক স্বাস্থ্যর উন্নতি ঘটান, অস্বাভাবিক আচরণকে বন্ধ করা, মনস্তাত্ত্বিক সঙ্কট ব্যবস্থাপনা ইত্যাদি। মানসিক স্বাস্থ্যজনিত সমস্যার পুনর্বাসনও এই নম্বরের সাহায্যে করা যাবে। মানসিক চাপ, সঙ্কট, দুশ্চিন্তা, আতঙ্কে জ্ঞান হারানো, মানিয়ে চলার সমস্যা, ভয়ের পরিবেশ থেকে বেড়িয়ে আসার পরের সমস্যা, হেনস্থার শিকার, আত্মহননের প্রবণতা, মহামারীর কারণে মানসিক দুশ্চিন্তা এবং মানসিক স্বাস্থ্যজনিত জরুরী পরিস্থিতিতে দেশের যে কোন প্রান্ত থেকে এই হেল্প লাইন নম্বরের সাহায্য পাওয়া যাবে। উদ্বোধনী অনুষ্ঠানে ‘কিরণ’-এর বিষয়ে পোস্টার, পুস্তিকা এবং সহায়ক বইও প্রকাশ করা হয়েছে।
কোভিড-১৯ মহামারীর প্রেক্ষিতে উদ্ভূত পরিস্থিতিতে নানা মনস্তাত্ত্বিক সমস্যার সমাধানে এই হেল্পলাইন নম্বর সহায়ক হবে। এটি যথাযথ বাস্তবায়নে, বিশেষত দেশের নানা প্রতিষ্ঠানে ও মিশ্র আঞ্চলিক কেন্দ্রের মধ্যে সমন্বয় গড়ে তুলতে নানা উদ্যোগ নেওয়া হয়েছে।
দেশে বিএসএনএলের কারিগরী সহায়তায় ২৫টি হেল্পলাইন কেন্দ্র থেকে ৭৫ জন বিশেষজ্ঞ, ৬৬০ জন স্বেচ্ছাসেবক চিকিৎসক / পুনর্বাসন মনস্তত্ত্ববিদ এবং ৬৬৮জন স্বেচ্ছাসেবক মনোবিদ এই কর্মসূচীতে যোগ দিয়েছেন। প্রতি ঘন্টায় ৩০০জনকে এর মাধ্যমে সাহায্য করা যাবে। সাহায্যের জন্য তিনটি স্তর থাকবে। প্রথমে কেউ এই হেল্পলাইন নম্বরে ফোন করলে তাঁর কলটি নিকটবর্তী কল সেন্টারে যাবে। সেখান থেকে প্রয়োজন অনুসারে চিকিৎসক / পুনর্বাসন মনস্তত্ত্ববিদ/মনোবিদের কাছে পাঠানো হবে। শেষ স্তরে যিনি ফোন করেছিলেন, তাঁর বিষয়ে খোঁজ খবর নেওয়া ও প্রয়োজনীয় সাহায্য করার ব্যবস্থা থাকবে। মানসিক স্বাস্থ্য কেন্দ্রগুলির জন্য তিনটি প্রশিক্ষণ কর্মসূচী নেওয়া হয়েছিল।
দেশের যে কোন জায়গায় ব্যক্তিবিশেষ, পরিবার, অসরকারি সংগঠন, ভিন্ন ভাবে সক্ষমদের অভিভাবক সংগঠন, পেশাদার সংগঠন, পুনর্বাসন কেন্দ্র, হাসপাতাল౼যে কারো সাহায্য লাগলে তিনি এই হেল্পলাইনে ফোন করতে পারবেন। বাঙলা, হিন্দি সহ ১৩টি ভাষায় এখানে পরামর্শ দেওয়ার ব্যবস্থা করা হয়েছে।
চেন্নাই-এর ন্যাশনাল ইন্সিটিউট ফর দ্য এমপাওয়ারমেন্ট অফ পার্সনস উইথ মাল্টিপিল ডিসেবিলিটিস এবং সেহোরের ন্যাশনাল ইন্সিটিউট অফ মেন্টাল হেলথ রিহ্যাবিলিটেশন এই হেল্পলাইন নম্বরের সমন্বয়ের দায়িত্বে রয়েছে। ইন্ডিয়ান অ্যাসোসিয়েশন অফ ক্লিনিক্যাল সাইকোলজিস্ট, ইন্ডিয়ান সাইকিয়াট্রিস্টস আসোসিয়েশন ও ইন্ডিয়ান সাইকিয়াট্রিক স্যোসাল ওয়ার্কার্স অ্যাসোসিয়েশন এই প্রকল্পে সহায়তা করছে।
(CG/CB
শিল্পওবাণিজ্যমন্ত্রক
কেন্দ্রের ঘোষিত বিভিন্ন উৎপাদন সংযুক্ত উৎসাহভাতা সম্পর্কে শিল্প জগতে ইতিবাচক প্রতিক্রিয়া : শ্রী পীযূষ গোয়েল
নয়াদিল্লি, ১৮ নভেম্বর, ২০২১
কেন্দ্রীয় বাণিজ্য ও শিল্প, উপভোক্তা বিষয়ক, খাদ্য ও গণবন্টন এবং বস্ত্র মন্ত্রী শ্রী পীযূষ গোয়েল জানিয়েছেন, বিভিন্ন ক্ষেত্রে সরকারের ঘোষিত উৎপাদন সংযুক্ত উৎসাহভাতা  প্রকল্পগুলি কোভিড পরবর্তী শিল্প এবং আর্থিক পুনরুদ্ধারে সাহায্য করেছে। স্টিয়ারিং কমিটি অন অ্যাডভান্সিং লোকাল ভ্যালু অ্যাডেড অ্যান্ড এক্সপোর্ট  – এর পর্যালোচনা বৈঠকে শ্রী গোয়েল একথা জানান। তিনি বলেন, কেন্দ্রের ঘোষিত বিভিন্ন পিএলআই সম্পর্কে শিল্প জগতে ইতিবাচক প্রক্রিয়া মিলেছে। এর ফলে, বস্ত্র শিল্প, অটো মোবাইল সহ বিভিন্ন ক্ষেত্রে উৎপাদন বৃদ্ধি লক্ষ্য করা গেছে। অটোমোবাইল ক্ষেত্রে এখন বিশ্বে বাণিজ্যের পরিমাণ ১.৩ ট্রিলিয়ন মার্কিন ডলার দাঁড়িয়েছে। এর মধ্যে ভারতের অংশীদারিত্ব রয়েছে ১৫ বিলিয়ন মার্কিন ডলার। সরকার ২০২৬ সালের মধ্যে এই ক্ষেত্রে রপ্তানির পরিমাণ দ্বিগুণ করার লক্ষ্যমাত্রা নিয়েছে।
প্রধানমন্ত্রী শ্রী নরেন্দ্র মোদী আত্মনির্ভর ভারতের স্বপ্ন পূরণের জন্য ভারতীয় শিল্প জগতকে এগিয়ে আসার আহ্বান জানান তিনি। শ্রী গোয়েল বলেন, সর্বোত্তম মানের পণ্য উৎপাদন এবং বিশ্ব মানের পরীক্ষাগার ভারতকে আন্তর্জাতিক বাণিজ্য ক্ষেত্রে এক অনন্য পরিচিতি এনে দিয়েছে। কম খরচে কিভাবে দেশীয় পণ্য বিশ্বের বাজারে তুলে ধরা যায়, সে বিষয়ে চিন্তাভাবনা করার প্রয়োজন রয়েছে বলেও জানান তিনি। কেন্দ্রীয় মন্ত্রী বলেন, দেশে দক্ষ শ্রমিক রয়েছে। সরকার নতুন শ্রম আইন নিয়ে এসেছে বলেও উল্লেখ করেন তিনি। শ্রী গোয়েল জানান, ড্রোন ক্ষেত্রে বিপুল সম্ভাবনা রয়েছে। এই সম্ভাবনাকে কাজে লাগানোর আহ্বান জানান তিনি। পাশাপাশি, বৈদ্যুতিন শিল্প, যেমন – সেটটপ বক্স, সিস টিভি, মোবাইল হ্যান্ডসেট, টেলিভিশন ইত্যাদি ক্ষেত্রে নির্মাতারা কিভাবে স্থানীয় বাজার দখল করতে পারে, সে বিষয়ে চিন্তাভাবনা করা প্রয়োজন রয়েছে বলেও উল্লেখ করেন প্রধানমন্ত্রী।
CG/SS/SB
(Visitor Counter : 98
কেন্দ্রীয়মন্ত্রিসভা
সিকিউরিটিজ অ্যান্ড এক্সচেঞ্জ বোর্ড অফ ইন্ডিয়া র ভারত ও লুক্সেমবুর্গের মধ্যে দ্বিপাক্ষিক সমঝোতাপত্র স্বাক্ষরের প্রস্তাবে কেন্দ্রীয় মন্ত্রিসভার অনুমোদন
নয়াদিল্লী, ৯ ডিসেম্বর, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে সিকিউরিটিজ অ্যান্ড এক্সচেঞ্জ বোর্ড অফ ইন্ডিয়া  এবং লুক্সেমবুর্গের ফিনান্সিয়াল অ্যান্ড কমিশন দে সার্ভিলেন্স দ্যু সেকট্যুর ফিনান্সিয়ার-এর মধ্যে সমঝোতাপত্র স্বাক্ষরের প্রস্তাবটি অনুমোদন পেয়েছে।
উদ্দেশ্য
এই সমঝোতাপত্র স্বাক্ষরের ফলে নিরাপত্তা সংক্রান্ত বিধিনিষেধ এবং নজরদারি সংক্রান্ত দক্ষতা সম্পাদনার কাজে সুবিধা হবে। সীমান্তের অন্য প্রান্তের সহযোগিতার ফলে কারিগরি বিভিন্ন জ্ঞান এবং শেয়ার বাজারের আইন-কানুন ও নিয়মাবলী দুটি দেশে যথাযথভাবে প্রয়োগ হবে।
মূল প্রভাব :
সেবির মতো সিএসএসএফ-ও ইন্টারন্যাশনাল অর্গানাইজেশন অফ সিকিউরিটিজ কমিশন্স মাল্টিন্যাশনাল মৌ -এর স্বাক্ষরকারী সদস্য। কিন্তু আইওএসসিও এমএমওইউ-এর কারিগরি সহায়তা দানের সুযোগ নেই। প্রস্তাবিত এই সমঝোতাপত্রের ফলে নিরাপত্তা সংক্রান্ত আইন যথাযথ প্রয়োগের ক্ষেত্রে তথ্যের আদান-প্রদানের সুযোগ গড়ে উঠবে। এছাড়াও কারিগরি সহায়তা দেওয়ার ক্ষেত্রে সুবিধা হবে। কারিগরি সহায়তার ফলে মূলধন বাজার, দক্ষতা বৃদ্ধি ও কর্মীদের প্রশিক্ষণের জন্য আলাপ-আলোচনা চালাতেও সুবিধা হবে।
প্রেক্ষাপট
সেবি ১৯৯২ সালের সিকিউরিটিজ অ্যান্ড এক্সচেঞ্জ বোর্ড অফ ইন্ডিয়া অনুসারে শেয়ার বাজারকে নিয়ন্ত্রণের জন্য গঠিত হয়েছিল। বিনিয়োগকারীদের স্বার্থ রক্ষা করা, ভারতে শেয়ার বাজারের মানোন্নয়ন ও বিভিন্ন নিয়ম সঠিকভাবে মেনে চলার ক্ষেত্রে এই সংস্থা গুরুত্বপূর্ণ ভূমিকা নেয়। নিবন্ধীকরণ, নিয়ন্ত্রণ এবং শেয়ার বাজারের পরিচালনার নজরদারি, বিভিন্ন কাজের অগ্রগতি, ভুয়ো এবং অস্বচ্ছ বাণিজ্যিক লেনদেন আটকানো, বিভিন্ন কর্তৃপক্ষকে প্রয়োজনীয় নথি জমা দেওয়ার জন্য নির্দেশ জারি করা সেবির অন্যতম কাজ। এরফলে দেশে বা বিদেশে যথাযথভাবে এই সমস্ত তথ্যগুলির সাহায্যে বিভিন্ন কাজ করা যাবে।
সিএসএসএফ, লুক্সেমবুর্গের একটি সরকারি আইন অনুসারে প্রশাসনিক ও আর্থিক ক্ষেত্রে স্বায়ত্ত্বশাসিত সংস্থা౼ যেটি ১৯৯৮ সালের ২৩শে ডিসেম্বর গঠিত হয়েছিল। লুক্সেমবুর্গের বীমা ক্ষেত্র ছাড়া বাকি সব আর্থিক ক্ষেত্রে এই সংস্থাটি নজরদারি চালায়। শেয়ার বাজারের নিয়ন্ত্রণ ও নজরদারি চালানোও এর আর একটি কাজ।
প্রধানমন্ত্রীরদপ্তর
ঘূর্ণিঝড়ের ফলে উদ্ভূত পরিস্থিতি নিয়ে প্রধানমন্ত্রীর ওডিশার মুখ্যমন্ত্রীর সঙ্গে আলোচনা
নতুন দিল্লি, ২৬শে সেপ্টেম্বর, ২০২১
প্রধানমন্ত্রী শ্রী নরেন্দ্র মোদী ওড়িশার যেসব অংশে ঘূর্ণিঝড় আছড়ে পড়েছে, সেখানকার পরিস্থিতি নিয়ে রাজ্যের মুখ্যমন্ত্রী নবীন পট্টনায়েকের সঙ্গে আলোচনা করেছেন।
প্রধানমন্ত্রী এক ট্যুইট বার্তায় বলেছেন ;
“ওড়িশার যেসব অংশে ঘূর্ণিঝড় আছড়ে পড়েছে, সেখানকার পরিস্থিতি নিয়ে রাজ্যের মুখ্যমন্ত্রী @Naveen_Odisha Jiর সঙ্গে আলোচনা হল । এই বিপর্যয় মোকাবিলায় কেন্দ্র সম্ভাব্য সব রকমের সহায়তার আশ্বাস দিচ্ছে। সকলের নিরাপত্তা ও কল্যাণ কামনা করি।“
CG/CB/SFS
(
নারীওশিশুবিকাশমন্ত্রক
সাইবার ক্ষেত্রে শিশুদের নিরাপত্তা
নয়াদিল্লি, ২২ ডিসেম্বর, ২০২১
২০০০ সালের তথ্য প্রযুক্তি আইনের ৬৭বি ধারানুযায়ী, অনলাইনে শিশুদের উপর যৌন নিগ্রহের ছবি ও ভিডিও প্রকাশ, প্রচার ও তা দেখার ক্ষেত্রে কঠোর শাস্তির সংস্থান রয়েছে। ২০২১-এর তথ্য প্রযুক্তি  বিধি অনুসারে, শিশুদের সুরক্ষার ক্ষেত্রে সোশ্যাল মিডিয়া প্ল্যাটফর্মগুলিকে জবাবদিহি করে তোলা হয়েছে। এই আইনে অভাব-অভিযোগের সময় মতো নিষ্পত্তি সহ অভিযোগ নিষ্পত্তি ব্যবস্থা গড়ে তোলার সংস্থান রাখা হয়েছে। রাজ্যসভায় আজ এক লিখিত জবাবে একথা জানান মহিলা ও শিশু কল্যাণ মন্ত্রী শ্রীমতী স্মৃতি জুবিন ইরানি। তিনি আরও বলেন, সোশ্যাল মিডিয়ায় ইন্টারমিডিয়ারি বা মধ্যস্থতাকারীরা আইন লঙ্ঘণকারী যে কোনও তথ্য সরিয়ে ফেলতে পারেন। এমনকি, তারা প্রযুক্তি-ভিত্তিক প্রয়োজনীয় ব্যবস্থা গ্রহণ করতে পারেন, যাতে শিশুদের উপর যৌন নিগ্রহের বিষয়গুলিকে সহজেই চিহ্নিত করা যায়।
সরকার শিশুদের উপর যৌন নিগ্রহের ছবি বা ভিডিও প্রচারকারী ওয়েবসাইটগুলি নিয়মিতভাবে ব্লক করে, যাতে এ ধরনের অনুষ্ঠান সম্প্রচার বন্ধ করা যায়। শিশুদের উপর যৌন নিগ্রহ বন্ধ করতে পক্সো আইনে কড়া শাস্তির সংস্থান রয়েছে। আইন অনুযায়ী, যৌনতার উদ্দেশ্যে শিশুদের কাজে লাগানোর দায়ে অভিযুক্তদের কমপক্ষে পাঁচ বছর কারাদন্ড ও জরিমানার সংস্থান করা হয়েছে। কোনও ক্ষেত্রে দ্বিতীয়বার অভিযোগ প্রমাণিত হলে সাত বছর পর্যন্ত কারাদন্ড ও জরিমানা উভয়েই হতে পারে।
CG/BD/SB
(Visitor Counter : 85
সহযোগ মন্ত্রক
কেন্দ্রীয় স্বরাষ্ট্র ও সমবায় মন্ত্রী শ্রী অমিত শাহ পুণেতে রবিবার সেন্ট্রাল রেজিস্ট্রার অফ কো-অপারেটিভ সোসাইটিজ -এর দপ্তরে ডিজিটাল পোর্টালের সূচনা করবেন
নতুন দিল্লি, ৫ আগস্ট , ২০২৩
কেন্দ্রীয় স্বরাষ্ট্র ও সমবায় মন্ত্রী শ্রী অমিত শাহ পুণেতে রবিবার, ৬ই আগস্ট সেন্ট্রাল রেজিস্ট্রার অফ কো-অপারেটিভ সোসাইটিজ -এর দপ্তরে ডিজিটাল পোর্টালের সূচনা করবেন। প্রধানমন্ত্রী শ্রী নরেন্দ্র মোদীর 'সহকার সে সমৃদ্ধি' অর্থাৎ সমবায়ের মাধ্যমে সমৃদ্ধির স্বপ্নকে বাস্তবায়িত করতে দেশজুড়ে সমবায় আন্দোলনকে শক্তিশালী করার জন্য মন্ত্রক বিভিন্ন উদ্যোগ গ্রহণ করেছে। সমবায় ক্ষেত্রে সহজে ব্যবসা বাণিজ্য নিশ্চিত করতে সমবায় সমিতিগুলির কেন্দ্রীয় নিবন্ধকের দপ্তর বা সিআরসিএস-এর সমস্ত কাজকে কম্পিউটারাইজড করার উদ্যোগ নেওয়া হয়েছে। এর মূল লক্ষ্য সিআরসিএস-এর দপ্তরে কাগজবিহীন কাজ নিশ্চিত করা। এছাড়াও বিভিন্ন রাজ্যের সমবায় সমিতিগুলির জন্য একটি অভিন্ন সফটওয়ার তৈরি করা হয়েছে। এর ফলে, সহজে ব্যবসা বাণিজ্যে সুবিধা হবে। পাশাপাশি ডিজিটাল পদ্ধতিতে স্বচ্ছ ভাবে তথ্যের আদান-প্রদান হবে।
২০০২ সালের মাল্টি স্টেট কো-অপারেটিভ সোসাইটিজ অ্যাক্ট অর্থাৎ যেসব সমবায় সমিতি একাধিক রাজ্যে সক্রিয় - তাদের জন্য ২০০২ সালের আইন অনুসারে নতুন এই পোর্টাল কাজ করবে। এর মাধ্যমে সংস্থার নিবন্ধিকরণের কাজ ওটিপি-র সাহায্যে হবে। বিভিন্ন বিবাদের নিষ্পত্তি করার জন্য ভিডিও কনফারেন্সের মাধ্যমে শুনানির ব্যবস্থাও করা হবে।
দেশজুড়ে ১৫৫০টি সমবায় সমিতি রয়েছে, যারা একাধিক রাজ্যে সক্রিয়। সিআরসিএস-এর দপ্তরে কম্পিউটারের মাধ্যমে সবধরনের কাজ হলে ব্যবসা বাণিজ্যে সুবিধা হবে।
সমবায় সমিতিগুলির কেন্দ্রীয় নিবন্ধন দপ্তরের জন্য একটি ড্যাশ বোর্ড তৈরি করা হয়েছে। এই ড্যাশ বোর্ড তৈরির ক্ষেত্রে হ্যাকাথনের আয়োজন করা হয় - যেখানে দেশের বিভিন্ন প্রান্তের যুবক যুবতীরা অংশ নেন। প্রস্তাবিত পোর্টালটিতে জাতীয় স্তরে এবং একাধিক রাজ্যে সক্রিয় সমবায় সমিতিগুলির বিভিন্ন পরামর্শ ও মতামত পাঠানোর জন্য বিশেষ ব্যবস্থা থাকবে।
(AC/CB/AS/
প্রধানমন্ত্রীরদপ্তর
'ভারতরত্ন' লতা মঙ্গেশকর এবং প্রধানমন্ত্রী নরেন্দ্র মোদীর - এক বিশেষ বন্ধন
নতুন দিল্লি, ৬ ফেব্রুয়ারি, ২০২২
লতা মঙ্গেশকরজী এবং প্রধানমন্ত্রী শ্রী নরেন্দ্র মোদীর মধ্যে বিশেষ বন্ধনের বিস্তারিত একটি লেখা প্রধানমন্ত্রীর ওয়েবসাইট narendramodi.in
. –এ শেয়ার করা হয়েছে ।
প্রধানমন্ত্রীর কার্যালয় থেকে একটি ট্যুইট করে জানানো হয়েছে যে, “’ভারতরত্ন’ লতা দিদি এবং প্রধানমন্ত্রী @নরেন্দ্রমোদী-এর এক বিশেষ বন্ধন https://t.co/tiSTrSm715
নমো অ্যাপের মাধ্যমে তুলে ধরা হয়েছে।”
CG/SS/RAB
(